(108) 
avoit eu à Granson et à Morat, vous qui estiez lors prochain de 
luy et en très grande puissanche, et qu’il vous estoit chose facile 
de luy porter grant et irréparable dommage, l'avez delaïssiet de 
faire, en entretenant la trêve estant emprinse entre vous et luy, 
à vostre très grant louange et exaltation de vostre très noble re- 
nommée, qui doit à chascun desmontrer que en ceste tierce for- 
tune qui samble la plus grande, vous vouleriés tant moins souf- 
frir par voz gens faire chose qui fust à la diminucion de si grande 
louenge et renommée que avez conquise au moyen des bons et 
vertueux termes par vous tenus après lesdites deux journées et 
contre l’entretenement et observation de ladite trêve, et meisme- 
ment sur nous qui sommes désolées femmes, attendant et estant 
en crédence de la vie, bonne santé et retour de mondit seigneur, 
desquelles comme de voz très humbles petites parentes, vous 
estes protecteur, et ne nous porroit cheoir en pensée que en 
voulsissiez estre le persécuteur, meismement de moi Marie, à quy 
vous avez tant fait de bien et honneur que m'avez levée de saintz 
fontz de baptesme; aussy, nostre très redoubté seigneur, la trêve 
qu'il vous a plu prendre avecque mondit seigneur, pour neuf ans, 
a esté faitte non seulement pour la personne de mondit seigneur, 
mais aussy expressément pour ses hoirs et ses successeurs, en la- 
quelle, quant ores Dieu, pour nostre plus grande adversité, ce 
que ne povons exprimer sans grande amertume de cuer, auroit 
permis que mondit seigneur fust mort et hors de che monde, 
je Margarite comme sa veusve et je Marie comme sa seulle fille et 
héritière, sommes expressément comprinses, et devons, comme 
il nous samble, soubz vostre très noble supportacion, joir de 
l'effect d’icelle, en demourant en entier des pays et signouries 
qu'il tenoit, combien que en ce cas mous ne voulons, ne enten- 
dons estre, ne demourer en aucune guerre ou inimitié à l'encon- 
tre de vous, mais de tout nostre cuer et povoir, en toute obéis- 
sance, amour et bonne voulenté, sans difficulté, faire envers 
vous tout le devoir qu'il appartient. Et s'il y a aucunes choses, 
soient signouries ou villes dont ou dit cas, je Marie, comme 
